हिल्टन-ब्राउन के लिए इंसाफ़ की मांग को लेकर प्रदर्शन, पुलिस ने किया बल प्रयोग
वाशिंगटन डीसी में एक काले नागरिक की हत्या से नाराज़ प्रदर्शनकारियों को गुरुवार 29 अक्टूबर को पुलिस की ओर से सख्त कार्रवाई का सामना करना पड़ा। पुलिस द्वारा हिंसात्मक रूप से तितर बितर करने का मामला वाशिंगटन डीसी मेट्रोपोलिटन पुलिस विभाग के चौथे ज़िला पुलिस स्टेशन के बाहर देखा गया जहां प्रदर्शन गुरुवार को लगातार दूसरी रात को आयोजित किया गया। पिछले हफ्ते पुलिस द्वारा पीछा करने के दौरान कैरोन हिल्टन-ब्राउन की मौत को लेकर ये विरोध प्रदर्शन किया गया।
रिपोर्ट के मुताबिक गवाहों ने देखा कि आरोपी पुलिस अधिकारियों ने गत शुक्रवार 23 अक्टूबर को बिना हेलमेट के सवारी करने को लेकर 20 वर्षीय हिल्टन-ब्राउन का पीछा किया था। पीछा करने के दौरान ही हिल्टन-ब्राउन को एक गुजरती कार ने टक्कर मार दी थी। तीन दिन बाद लगी चोटों के कारण आखिरकार एक अस्पताल में उनकी मृत्यु हो गई। लोगों में गुस्सा भड़कने के बाद गुरुवार को सार्वजनिक किए गए अधिकारियों के बॉडीकैम के फुटेज मिलने पर गवाहों के बयानों की पुष्टि हुई।
वाशिंगटन डीसी में यातायात उल्लंघन पर वाहनों का पीछा करने से पुलिस को रोकने की एक पॉलिसी है जिसमें बिना हेलमेट के मोटरसाइकिल चलाने जैसे उल्लंघन शामिल हैं। हिल्टन-ब्राउन के परिवार ने आरोप लगाया है कि पीछा करने की ये घटना टक्कर का कारण बनी जिससे आखिरकार मौत हो गई और मांग की कि उन्हें न्याय दिलाया जाए।
कैरोन की मां कैरेन हिल्टन ने कहा, “जो कुछ हुआ वह नहीं होने वाला था। आप जानते हैं, उन्हें निशाना बनाया गया था।" उन्होंने महापौर मूरियल बाउजर से बात करने की मांग की। पुलिस को अभी भी पीछा करने को लेकर एक और कारण बताना है, क्योंकि पीड़ित पर कोई कॉन्ट्राबैंड नहीं पाया गया था और न ही इस क्षेत्र में कोई अपराध रिपोर्ट की गई थी।
परिवार के सदस्य पिछले दो रातों से चौथे ज़िला पुलिस स्टेशन के पास न्याय की मांग करते हुए प्रदर्शन कर रहे हैं। गुरुवार की रात पुलिस ने एक टूटी हुई खिड़की के आधार पर उपद्रवी व्यवहार का दावा करते हुए थाने के बाहर प्रदर्शनों को जबरन हटाने के लिए आंसू गैस, काली मिर्च स्प्रे, फ्लैश बैंग और यहां तक कि रबर की गोलियों का इस्तेमाल किया। ब्लैक लाइव्स मैटर डीसी के अनुसार जबरन हटाने की घटना ने 200 से अधिक प्रदर्शनकारियों को घायल कर दिया।
रिपोर्ट के अनुसार हिल्टन-ब्राउन के माता-पिता कैरेन हिल्टन और चार्ल्स ब्राउन पर पुलिस द्वारा काली मिर्च का छिड़काव किया गया था। पुलिस ने पुलिस स्टेशन की ओर जाने वाले पूरे जॉर्ज एवेन्यू को खाली करा दिया और नाकेबंदी कर दी।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
awa_Deva hin_Deva hin_Deva hin_Deva hin_Deva hin_Deva awa_Deva hin_Deva